Abechuela

Abechuela (en castellano Abejuela, en churro Castellar d'Abejuela) ye un municipio de la provincia de Teruel, situau en la comarca de Gúdar-Chabalambre. La suya población ye de  habitants en una superficie de 87 km² y una densidat de población de  hab/km².

 Cheografía 
Ye situau en lo semontano de la sierra de Chabalambre, chunto a la Rambla Abechuela. Ye lo punto mas meridional de la provincia de Teruel. Comprende lo lugar de la Cervera.

 Mugas 
Lo suyo termin municipal muga con Lo Toro, con un cantón de Bexix, con un cantón de Sacanyet, con Andilla, con La Yesa, con Torrillas y con Manzanera. L'actual termin d'Abechuela representa una falca adintro de lo territorio de lo País Valenciano y s'ixampló enta lo sud en lo sieglo XVIII como resultau d'uns litichios territorials con Andilla y La Yesa.

 Torrillas  Manzanera  La Yesa 50px Lo Toro  Andilla Andilla, Bexix, Sacanyet

 Toponimia 
Lo toponimo actual en castellano Abejuela ye un de los muitos toponimos de l'aria de l'aragonés d'as comunidaz aragonesas con la terminación -uela, diminutivo indicador de lugars chicoz: Escoriuela, Ferreruela, Lagueruela, Lanzuela, Mosqueruela, Nogueruelas, Royuela, Sarzuela de la Loma y Cerveruela, a los que s'habría d'anyadir La Iglesuela amán d'ixa aria. Ye posible que antigament fuese conoixida como Abella, toponimo documental de lo sieglo XIII.Enric Guinot Rodríguez Els límits del regne: el procés de formació territorial del País Valencià medieval, 1238-1500 Edicions Alfons el Magnànim, Institució Valenciana dʼEstudis e Investigació, 1995 

Dimpués de la deseparación d'Exerica de lo concello de Teruel en 1261 los teruelanos quereban recuperar los territorios que d'alcuerdo con lo fuero de 1177 lis correspondeban, y prebaban de fer-lo poblando los territorios que teoricament lis correspondeban. Lo historiador Enric Guinot Rodríguez opina ni Torrillas ni Abechuela existiban en 1261, y que Torrillas y Almansa (nuclio precursor d'Abechuela) son citadas por primera vegada en mayo de 1262 como lugars que lo concello de Teruel heba de repoblar. D'esta traza os teruelanos nombroron mayordombres en un texto en lo que salen unas aldeyas de la zona en litichio con lo reino de Valencia entre las que trobamos torrillas latinizau:

En noviembre de 1263, en tiempos de lo litichio entre lo Concello de Teruel y Eximén Pérez d'Arenós por la posesión d'Albentosa, Chaime I sentenció que la posesión d'un lugar dito Abella correspondeba a lo concello de Teruel y no a Eximén Pérez d'Arenós.

Lo 2 de setiembre de 1268 s'escribiba Castellar de Abexuela cuan lo concello de Teruel nombró seis quinyoners pa l'aldeya de Torrillas:

Lo microtoponimo homonimo actual La Abejuela, que ye un termin agricola de Teruel amán de l'Arrabal y de Val de Zebro, ya se documenta en lo sieglo XV escrito La AbeiuelaJavier Terrado Pablo La lengua de Teruel a fines de la Edat Media. Instituto de Estudios Turolenses, 1991. y en concreto en un texto referent a 1475 L'AbejuelaFernando López Rajadel Crónicas de los jueces de Teruel (1176-1532) Instituto de Estudios Turolenses, 1994. p 282.

Lo lugar d'Abechuela s'escribe Abejuela en un texto de 1689 en catalán:

De provenir de lo romanz Abella, (y no de lo latín ABBATIOLA como se proposa pa un Abejuela d'Albacet), lo lugar Abella con sufixo -uela se convertiría en Abechuela por estar en meyo d'una zona entre la Comunidat de Teruel y las Comarcas churras a on pareix que a -ll- se convertió en -ch- que se representaba con as letras -y-, -i-, -j-, (no -j- velar castellana actual) y menos a sobén -x-, ya en los sieglos XIII-XIV, como se vei en Torrillas, que ya s'escribiba Torrijas/Torrixas.

En textos medievals escritos en aragonés d'as comarcas churras u en aragonés d'as comunidaz aragonesas veyemos la mesma evolución en parolas aragonesas (ligaxo y no "ligallo", fijuela y no filluela), y en los toponimos medievals remataus en -ejo y no en -ello u -iello.

En las parolas actuals conservadas en la parla churra u en lo castellano de lo sud-ueste d'Aragón asnacho, panocha, regacho se vei la mesma evolución fonetica, y corresponden a las parolas asnallo, panolla y regallo de lo Baixo Aragón. En lo sud de la provincia de Teruel bi ha hipercorreccions como ceboja en cuenta de cebolla.

João Batista Labanha escribiba Abeyuela en "Itinerario del Reyno de Aragón (1610-1611)" (lo libro yera escrito en portugués pero los toponimos de lo Sistema Iberico yeran cuasi siempre en castellano), a l'igual que escribiba Torriyas, Borya, Cantavieya y Casteyon. En los textos escritos en castellano de los sieglos XVI, XVII y XVIII s'escribe cuasi siempre Abejuela, muit pocas vegadas Abexuela.

 Historia 
En la concordia de 1322 u 1324 entre Andilla, lo concello de Teruel y l'aldeya d'Almansa s'acordó una muga entre Almansa y Andilla y que la Fuent de la Musa y lo Pozuelo d'el Fondón d'Abechuela fuesen abrebadors comuns pa las dos localidaz.

Enta lo sieglo XVI los habitants d'Almansa fuoron baixando a vivir a lo fondón d'Abechuela, que yera chusto en la muga con lo Reino de Valencia y comproron tierras en las localidaz d'Andilla y La Yesa, como constató Antonio José de Cavanilles. En l'anyo 1677 encomenzoron los pleitos con La Yesa porque los habitadors d'Abechuela reivindicaban las partidas de lo termin a on yeran las tierras que heban comprau. En un principio lo pleito estió favorable pa los habitadors de La Yesa. Lo 26 de febrero de 1682 una sentencia arbitral describió como heba d'estar la muga entre Abechuela y La Yesa, tal y quiento lo entendeba Hipòlit Ravanals un sieglo dimpués:

Manimenos en lo Sieglo XVIII encomenzó lo pleito con los habitadors d'Andilla por lo mesmo motivo. La ciudat de Valencia se presentó en ixe pleito pa representar a tot lo reino pa esfender las demarcacions historicas.

Dos sentencias favorables a Abechuela lo 15 de chinero de 1732 y lo 14 de mayo de 1736 modificoron las mugas entre los reinos d'Aragón y ValenciaFrancesc Torres Faus Les divisions territorials valencianes a les Observacions de Cavanilles Cuadernos de geografía, ISSN 0210-086X, Nº 62, 1997 p 307  por ixamplar-se enta lo sud lo termin d'Abechuela fendo una falca en territorio valenciano.Comentarios El Capsot, nº 48, chinero-chunio 2009 uns 4 km.

Hipòlit Ravanals estió qui fació la revisión de los termins mugants entre lo Reino de Valencia y lo Reino d'Aragón en la redolada d'Abechuela.

Los habitadors d'Abechuela han emigrau muito a tierras baixas valencianas. L'apelliu Zurriaga ye relativament común en Abechuela y se diz que la chent d'Olocau de Carraixet con este apelliu provienen d'Abechuela. Muitos de los criaus de la Cartuixa de Porta Coeli (Campo de Turia) proveniban d'Abechuela y teneban apelliu Zurriaga.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Popular         1 Partido Aragonés         1 Partido de los Socialistas de Aragón         1 Total                 3

 Alcaldes 
 Lista d'alcaldes Lechislatura Nombre Partiu politico1979–1983Antonio Mateo Gil UCD1983–1987  1987–1991  1991–1995  1995–1999  1999–2003Vicente Ros Castellar PP2003–2007Javier Villar Vicente PSOE2007–2011Javier Villar Vicente PSOE2011–2015 Vicente Cervera Bartual Partido Aragonés2015–2019Carmen Civera GarcíaPartido Aragonés2019–2023Carmen Civera GarcíaPartido Aragonés2023–2027 Carmen Civera García  Consulta el listado de alcaldes que han sido proclamados en Aragón en Heraldo de Aragón. PAR

 Molimentos 
 Ilesia de Sant Agostín d'Abechuela, protechida legalment con a suya declaración como Bien d'Intrés Cultural.
 Torre d'Abechuela.
Ermita de Santa Margalida, sieglo XIII.

 Fiestas 
 20 de chulio.
 28 d'agosto.

 Referencias 

 Bibliografía 
  Enric Guinot: Els límits del regne, el procés de formació territorial del País Valencià Medieval (1238-1500). Edicions Alfons El Magnànim. 1995.

 Vinclos externos 

*